Nye Ndi Sukila Oku Linga Nda Ndi li Yeva Ulika?
Ceci o sukila oku linga
1. Tiamisila utima kovina o pondola oku linga. (2 Va Korindo 11:6) Ndaño okuti ca sunguluka oku limbuka akulueya ove, limbuka okuti o pondola oku linga ovina vialua. Oku limbuka ovina o pondola oku linga, ci ka ku kuatisa oku yuvula ovisimĩlo ka via sungulukile o kuete viatiamẽla kokuove muẽle kuenda oku yula ulika. Lipula ndoco:‘ovina vipi ndi pondola oku linga?’ Sokolola kovina vimue o tẽla oku linga ale ovituwa viasunguluka.
2. Kapako vakuene. Fetika koku linga ukamba lomanu vamue. [Umãlehe] umue o tukuiwa hati, Jorge wa popia hati:
“Nda limbuka okuti oku pula ku vakuene ndomo va kasi, ale oku va pula ndomo upange wavo u kasi oku enda, ci kuatisa oku va kũlĩha ciwa.”
Ocisimĩlo: Ku ka linge lika ukamba lomanu va kasi vutunga wove. Omanu vamue va tukuiwa Vembimbiliya okuti pokati kavo pa kala ukamba uwa, va kuatele ovitunga via litepa, ndeci: Ruti la Naomi, Daviti la Yonatão kuenda Timoteo la Paulu. (Ruti 1:16, 17; 1 Samuele 18:1; 1 Va Korindo 4:17) Ivaluka okuti vombangulo mua kongela oku liyevelela. Omanu va sole vana va va yevelela. Omo liaco, nda ove ku kuete ocituwa coku vangula calua, ivaluka okuti: Ku sukila oku vangula otembo yosi!
3. Sapela lomunu umue ‘
ovisimĩlo viove.’ (1 Petulu 3:8) Ndaño okuti ove ku tava kocisimĩlo comunu ukuavo, kuata epandi kuenda u yevelela lutate. Seteka oku sapela catiamẽla kovina u tavi. Nda o sima okuti ku tava kocina cimue, lekisa umbombe kuenda vangula lonjila yimue ya sunguluka.
Ocisimĩlo: Poku sapela lavakuene, sapela lonjila yimue wa yonguile okuti haco va sapela love. Oku vangula lukãlu, oku sanumula, oku tonda ale oku vetiya vakuene oku sima okuti olonjanja viosi ka va lingi eci ca sunguluka, ci koka okuti ka va kala vali akamba vove. Ovo va ka lekisa ocisola kokuove nda ‘
olondaka viove vi kala lumbombe.’—Va Kolosai 4:6.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn